Document ID: /roh_data/filtered/fineweb-2-filterrobots_roh.jsonl.gz/68035

Ina mobilitad adina pli gronda ed il cumportament dals umans en il temp liber, ma era novas materialias da bajegiar han per consequenza che las acziuns dals pumpiers daventan adina pli pretensiusas. La furmaziun dals pumpiers sto damai s'orientar a la pratica ed a las incumbensas.
Directivas
Las Directivas per ils corps da pumpiers en il chantun Grischun infurmeschan davart las categorias da pumpiers, ils curs da furmaziun, l'organisaziun d'exercizis ed ils fatgs da controlla.
Curs
Protecziun persunala
La segirezza da las acziuns po vegnir garantida sulettamain cun agid da metodas d'exercizi da la basa adattadas. Ultra dal char da trenament per la protecziun da respiraziun (>60m percurs da sa ruschnar) cumprovà stat dapi dacurt a disposiziun gratuitamain als pumpiers en il Grischun er in «trenament chaud» cun il nov indriz per simular incendis tenor il program d'organisaziun.
Contact cun il fieu en «temp da pasch»
Il contact cun chalur e fim sto vegnir exercità. Ils pumpiers na dastgan betg vegnir en contact cun chalur e fim l'emprima giada pir a chaschun da l'emprima acziun.
L'experientscha d'in flashover
En noss container da fieu pon ins far l'experientscha d'in flashover 1:1.
L'implant da trenament Pantun
L'implant da trenament modern a Tusaun promova la prontezza a l'acziun, la motivaziun e la segirezza dals pumpiers.